*Ovaj Poziv se financira iz Europskog fonda za regionalni razvoj*

**Sažetak postupka izravne dodjele strateškog projekta**

**„Hrvatski znanstveni i obrazovni oblak (HR-ZOO)“**

**KK.01.1.1.08**

1. **Cilj (svrha)postupka izravne dodjele**

Izgradnja računalnog i podatkovnog oblaka koji će biti temeljna sastavnica nacionalne

istraživačke i inovacijske e-infrastrukture, a doprinijet će povećanju sposobnosti sektora za

istraživanje, razvoj i inovacije (IRI) za provođenje istraživanja vrhunske kvalitete i

zadovoljavanje potreba gospodarstva.

1. **Ukupna raspoloživa sredstva**

Ukupan raspoloživ iznos bespovratnih sredstava u okviru ove dodjele je 196.802.600,00 HRK.

1. **Predviđeni intenzitet potpore**

Iznos bespovratnih sredstava u okviru ove dodjele može iznositi do 100% prihvatljivih troškova projekta obzirom da se putem ovog postupka dodjele sredstva ne dodjeljuju za državnu potporu.

1. **Prihvatljivi prijavitelji**

Prihvatljiv prijavitelj u okviru ovog postupka izravne dodjele je Sveučilište u Zagrebu Sveučilišni računski centar (Srce).

1. **Prihvatljive aktivnosti**

Prihvatljive aktivnosti koje se mogu financirati u okviru ove dodjele su:

1. Uređenje sjedišta HR-ZOO

• građevinski i radovi uređenja sjedišta HR-ZOO na sljedećim lokacijama: kampus Borongaj

Sveučilišta u Zagrebu, Sveučilište u Osijeku, Sveučilište u Splitu, kampus Trsat Sveučilišta

u Rijeci, Sveučilište u Zagrebu Sveučilišni računski centar (Srce), uključujući i preseljenje

naprednih IKT resursa radi realizacije radova,

• fizička zaštita sjedišta na Borongaju,

• ugradnja tehničkih sustava (kupnja, doprema, ugradnja i edukacija za rukovanje istim, a

nabavljenim iz sredstava ovog Projekta), uključujući i montažu zasebnog brojila

električne energije u svakom sjedištu,

• nabava i opremanje radnih mjesta u sjedištima uredskom opremom,

• ishođenje građevinskih i uporabnih dozvola i slično (upravni postupci i dobivanje

rješenja od strane javnopravnih tijela),

• stručni nadzor radova;

1. Implementacija naprednih IKT resursa

• kupnja, doprema, implementacija, testiranje i edukacija za rukovanje naprednim IKT

resursima, nabavljenima iz sredstava ovog Projekta,

• uspostava širokopojasnih međugradskih veza okosnice mreže CARNet,

• uspostava funkcionalnosti cjelokupne HR-ZOO infrastrukture,

• nabava specifične programske podrške (komercijalni visoko specijalizirani softveri za

specifične potrebe znanstvenika);

1. Uspostava specijaliziranih timova i portfelja usluga

• stvaranje timova stručnjaka za uspostavu cjelokupnog sustava HR-ZOO i njegove

funkcionalnosti u čijem radu sudjeluju IKT stručnjaci za tehničku i korisničku podršku te za

daljnji razvoj e-infrastrukture i vrhunski stručnjaci (e-znanstvenici) za specijaliziranu

podršku znanstvenim zajednicama i uspostavu portfelja usluga HR-ZOO, uključujući

stručno usavršavanje novozaposlenih stručnjaka,

• uspostava portfelja usluga HR-ZOO (uključujući i izradu sučelja za pristup uslugama,

Izradu priručnika za korisnike, pravilnika o uslugama i korištenju resursa i slično);

1. Promidžba i vidljivost

• izrada promotivne strategije, vizualnog identiteta i promotivnih materijala projekta HR-

ZOO,

• organizacija događanja radi promocije HR-ZOO infrastrukture, povezanih usluga i

mogućnosti za korisnike u znanstvenoj i visokoškolskoj zajednici te široj javnosti;

1. Upravljanje projektom i administracija

• upravljanje projektom uz vanjsku pomoć u obliku voditelja projekta gradnje te

stručnjaka za pripremu i provedbu postupaka javne nabave,

• održavanje sastanaka Vijeća partnera HR-ZOO,

• revizija projekta.

1. **Geografska ograničenja**

Projekt se provodi na teritoriju Republike Hrvatske.

1. **Administrativni podaci**

Bespovratna sredstva dodjeljivat će se putem postupka izravne dodjele strateškog projekta.

Projektni prijedlog podnosi se putem sustava eFondovi u elektroničkom obliku.